4 การประกอบธุรกิจของบริษัทฯ

4.1 ลักษณะผลิตภัณฑ์และบริการ

บริษัทฯ ประกอบกิจการรับจ้างผลิตบรรจุภัณฑ์พลาสติกประเภทขวดและฝา
และชิ้นส่วนพลาสติกในรูปแบบต่างๆ ตามความต้องการใช้งานของลูกค้าในแต่ละอุตสาหกรรม
ซึ่งสินค้าส่วนใหญ่เป็นสินค้าที่ใช้แล้วทิ้งไป (Disposable)
และบริษัทฯมีนโยบายที่จะไม่ให้ลูกค้ารายใดรายหนึ่งมีส่วนแบ่งการตลาด เกินกว่าร้อยละ 20
ของรายได้รวมของทุกกลุ่ม
เพื่อกระจายความเสี่ยงจากการต้องพึ่งพิงรายได้จากรายใดรายหนึ่งเป็นหลัก
โดยได้แบ่งกลุ่มสายการผลิตตามอุตสาหกรรมของลูกค้าประเภทต่างๆไว้ 4 กลุ่มดังนี้

4.1.1 บรรจุภัณฑ์เพื่อใช้ในอุตสาหกรรมอาหารและเครื่องดื่ม ประกอบด้วยบรรจุภัณฑ์ ประเภทขวด
อาทิเช่น ขวดนมสด, นมเปรี้ยวพร้อมดื่ม, ขวดบรรจุครีมเทียม, ขวดโหลหลายขนาดและรูปทรง
และประเภทฝา เพื่อใช้ปิดภาชนะบรรจุอาหารได้แก่ ฝาขวดกาแฟ, ฝาขวดเครื่องดื่มมอลต์สกัด,
ฝาปิดขวดนมสดและนม เปรี้ยวพร้อมดื่ม, ถ้วยโยเกิร์ต, ฝาและกล่องไอสครีม,
จุกและฝาบนกล่องกระดาษบรรจุเครื่องดื่ม, จุกขวดน้ำมันพืช, แกลลอนบรรจุซอสมะเขือเทศ,
จุกและฝาปิดขวดซอส เป็นต้น

เนื่องจากบรรจุภัณฑ์เพื่อใช้ในอุตสาหกรรมอาหารและเครื่องดื่ม
มีลักษณะพิเศษของบรรจุภัณฑ์ที่ต้องสัมผัสกับอาหารโดยตรง บริษัทฯ
จึงให้ความสำคัญกับการผลิตบรรจุภัณฑ์ประเภทนี้เป็นพิเศษ ดังนี้

-   แยกส่วนการทำงานต่างหาก ภายในห้องระบบปิด(Clean Room)
    เพื่อป้องกันการปนเปื้อนของฝุ่นละอองและแบคทีเรีย ตามมาตรฐานห้อง Clean Room ที่
    CLASS 100,000

-   นำระบบมาตรฐาน GMP(Good Manufacturing Practice)
    มาใช้ในการควบคุมการผลิตบรรจุภัณฑ์ และนำระบบ HACCP
    มาใช้เพิ่มขึ้นกับผลิตภัณฑ์ประเภทยาและเวชภัณฑ์

-   วัตถุดิบทุกชนิด ที่นำมาใช้ในกระบวนการผลิต
    ตั้งแต่เม็ดพลาสติกรวมไปถึงเม็ดสีที่ใช้ผสมพลาสติก ต้องเป็นเกรดที่ใช้สำหรับอาหาร(Food
    Grade)เท่านั้น

-   บริษัทฯมีนโยบายที่จะไม่ใช้วัตถุดิบที่ผ่านกระบวนการการผลิตแล้วที่ไม่มีคุณภาพเพียงพอ
    หรือการการนำเศษวัตถุดิบจากแหล่งภายนอกบริษัทฯ กลับมาใช้ใหม่(Recycle) เด็ดขาด

4.1.2 บรรจุภัณฑ์สำหรับของใช้ในครัวเรือน ประกอบไปด้วยบรรจุภัณฑ์ประเภท
ขวดในขนาดและรูปทรงต่างๆ และฝาปิดภาชนะ เช่น น้ำยาล้างพื้นและสุขภัณฑ์
ตลับและฝากดสเปรย์น้ำหอมดับกลิ่น ฝาสเปรย์ใช้กับกระป๋องสเปรย์ปรับอากาศและสเปรย์กำจัดแมลง
ฝาขวดน้ำหอมปรับอากาศ ขวดและฝาน้ำยาฆ่าเชื้อ ด้ามแปรงทำความสะอาดพื้นและสุขภัณฑ์ เป็นต้น

4.1.3 ผลิตภัณฑ์พลาสติกสำหรับบรรจุของใช้ส่วนบุคคลและเวชภัณฑ์
ประกอบด้วยบรรจุภัณฑ์ประเภทขวดและฝาปิดภาชนะ เช่น ขวดและฝาน้ำยาบ้วนปาก
ขวดและฝาสบู่เหลว ขวดและฝาเวชภัณฑ์ ขวดและฝาครีมอาบน้ำ แชมพู ครีมนวดผม
ขวดและฝาน้ำยาระงับกลิ่นกาย โลชั่นทำความสะอาดผิว ฝาและขวดแป้งโรยตัว
ฝาและขวดบรรจุยาวิตามิน ยาบำรุงประเภทต่างๆ รวมถึงอุปกรณ์ทางการแพทย์ เป็นต้น

ผลิตภัณฑ์ประเภทนี้มีลักษณะพิเศษ เพราะใช้บรรจุผลิตภัณฑ์ที่ใช้กับร่างกายมนุษย์โดยตรง
จึงต้องใช้มาตรฐานการผลิตเช่นเดียวกับการผลิตบรรจุภัณฑ์เพื่อใช้ในอุตสาหกรรมอาหารและเครื่องดื่ม
เช่นกัน

4.1.4 ผลิตภัณฑ์พลาสติกอุปกรณ์เครื่องมือช่างต่าง ๆ และส่วนประกอบเฟอร์นิเจอร์ ประกอบด้วย
กล่องตลับเมตร ชิ้นส่วนไม้บรรทัดวัดระดับน้ำ ท้าวแขนเก้าอี้ ชิ้นส่วนล้อเก้าอี้ พนักพิง
ฝาปิดช่องสายไฟโต๊ะทำงาน แผ่นพลาสติกหลังพนักเบาะเก้าอี้ เป็นต้น

4.2 การตลาด ภาวะการแข่งขัน

4.2.1 การทำการตลาดของผลิตภัณฑ์และบริการที่สำคัญ

บริษัทฯ มีกลยุทธ์ในการทำการตลาด ดังนี้

ด้านคุณภาพ

บริษัทฯ ให้ความสำคัญเป็นอย่างยิ่ง ในการผลิตผลิตภัณฑ์ที่มีคุณภาพมาตรฐาน
และรักษามาตรฐานคุณภาพของผลิตภัณฑ์อย่างยั่งยืน
โดยจัดให้มีระบบการตรวจสอบคุณภาพสินค้าอย่างสม่ำเสมอ
มีส่วนงานทำหน้าที่ตรวจสอบคุณภาพสินค้าโดยเฉพาะ(Quality Assurance)
เพื่อทำการตรวจสอบคุณภาพสินค้าทุกขั้นตอน ตั้งแต่วัตถุดิบที่นำมาใช้ในการผลิต
ขั้นตอนระหว่างการผลิต และขั้นตอนก่อนส่งมอบแก่ลูกค้า
นอกจากนี้บริษัทฯยังได้นำระบบคุณภาพมาตรฐานสากล ISO 9001:2008, GMP และ HACCP
มาใช้ควบคุมขั้นตอนในการทำงาน และป้องกันการปนเปื้อนจากสิ่งสกปรกตลอดจนเชื้อโรคต่าง ๆ
ทำให้บริษัทฯมีอัตราการผลิตสินค้าด้อยคุณภาพที่ต่ำ และสามารถสร้างความไว้วางใจ,ความน่าเชื่อถือ
ให้กับลูกค้าทั้งในและต่างประเทศ

นอกจากนี้ บริษัทฯได้ยึดหลัก 5 M
ซึ่งถือว่าเป็นกุญแจสำคัญในการดำเนินงานเพื่อให้สินค้าและบริการของบริษัทฯได้มาตรฐานตามนโยบายคุณภาพของบริษัทฯ
หลักดังกล่าวประกอบด้วย

1.  บุคลากร(Manpower) บริษัทฯถือว่าบุคลากรเป็นทรัพยากรที่สำคัญ
    จึงมีการฝึกอบรมและพัฒนาให้มีความรู้และความเชี่ยวชาญในงานอยู่เสมอ
    เพื่อเพิ่มพูนประสิทธิภาพในการทำงานและลดอัตราการสูญเสียจาการผลิต

2.  เครื่องจักร(Machine) บริษัทฯมีนโยบายจัดหาเครื่องจักรใหม่ที่มีเทคโนโลยีชั้นสูงและ
    ทันสมัยจากประเทศผู้ผลิตที่เป็นที่ยอมรับในวงการอุตสาหกรรมมาใช้งาน
    เพื่อเพิ่มผลผลิตและประสิทธิภาพในการทำงาน ตลอดจนลดการใช้พลังงานและลดต้นทุนการผลิต

3.  โมลด์(Mould) เลือกผู้ผลิตโมลด์ที่มีมาตรฐานสูง และเลือกแม่พิมพ์ที่มีการออกแบบที่ดีและมี
    เทคโนโลยี่ทันสมัย เลือกใช้วัสดุที่มีคุณภาพสูงมาทำแม่พิมพ์
    เพื่อการผลิตชิ้นงานที่ให้ความละเอียดแม่นยำ

4.  วัตถุดิบ(Material) เจาะจงเฉพาะวัตถุดิบเกรดมาตรฐานจากผู้ผลิตและแหล่งผลิตที่เชื่อถือได้
    และมีการรับรองคุณภาพว่าเป็นวัตถุดิบสำหรับผลิตผลิตภัณฑ์อาหาร

5.  การจัดการ(Management) มีการจัดการอย่างเป็นระบบและมีการพัฒนาปรับปรุงอย่างต่อเนื่อง
    มีการนำระบบการจัดการด้านคุณภาพ(Quality Management)ที่มีประสิทธิภาพมาใช้ เช่น 5
    ส , ISO 9001:2008, GMP, HACCP, Safety และมรท. นอกจากนี้ยังนำระบบโลจิสติกส์
    และการบริหารทรัพยากรองค์กร(ERP) มาใช้ในการบริหารงานและควบคุมการผลิต
    เพื่อเพิ่มประสิทธิภาพในการทำงานและการผลิตโดยรวมของบริษัทฯ

ด้านการให้บริการ

บริษัทฯเน้นในเรื่องการให้บริการแก่ลูกค้าเป็นเรื่องสำคัญ ดูแลจัดการด้านบริการที่ตรงต่อเวลาและ
ตรงความต้องการของลูกค้า บริษัทฯมีการวางแผนการผลิตที่มีประสิทธิภาพ
โดยการร่วมมืออย่างใกล้ชิดกับลูกค้าเพื่อทราบปริมาณความต้องการสินค้าของลูกค้าล่วงหน้าครั้งละ 3
เดือนเป็นอย่างน้อยทุกเดือน(Three Months Forcast Requirement)ในการวางแผนการผลิต
ให้มีสินค้าเพียงพอและทันต่อความต้องการของลูกค้า นอกจากนี้บริษัทฯยังให้บริการด้านอื่นๆ
เช่นการให้คำปรึกษาและคำแนะนำแก่ลูกค้า ในการออกแบบผลิตภัณฑ์ การเลือกใช้วัตถุดิบ
เพื่อสร้างความพึงพอใจให้กับลูกค้าและเสริมสร้างความสัมพันธ์ที่0ดีในระยะยาว
บริษัทฯยังจัดให้มีการบริการหลังการขายแก่ลูกค้า
เช่นการเข้าไปร่วมทดสอบผลิตภัณฑ์เมื่อลูกค้าเริ่มนำผลิตภัณฑ์ไปใช้ในการบรรจุสินค้า
การเข้าไปช่วยแก้ปัญหาการใช้งานบรรจุภัณฑ์เมื่อลูกค้าร้องขอ

ด้านราคา

บริษัทฯไม่มีนโยบายในการแข่งขันทางด้านราคา
เนื่องจากบริษัทฯมีเป้าหมายมุ่งเน้นการผลิตบรรจุภัณฑ์พลาสติกที่มีคุณภาพและมาตรฐานสูง
เพื่อใช้ในอุตสาหกรรมและธุรกิจของลูกค้าเป็นสำคัญ อย่างไร
ก็ตามบริษัทฯมีนโยบายในการกำหนดราคาให้มีความเป็นธรรมและเหมาะสมกับสินค้า
เพื่อรักษาความสัมพันธ์อันดีในระยะยาว
นอกจากนี้เพื่อเป็นการลดความเสี่ยงจากการผันผวนของราคาวัตถุดิบ
บริษัทฯได้ดำเนินการในการทำข้อตกลงกับลูกค้าในเรื่องการปรับราคาสินค้าได้
หากมีการเปลี่ยนแปลงราคาวัตถุดิบขึ้นหรือลงเกินกว่ามูลค่าตามที่ได้ตกลงกันไว้

ด้านการสร้างความสัมพันธ์อันดีต่อลูกค้าและการประชาสัมพันธ์

บริษัทฯมีนโยบายในการรักษาฐานลูกค้าเดิมให้คงอยู่กับบริษัทฯ พร้อมกับขยายฐานลูกค้าใหม่ให้
กับบริษัทฯเพิ่มขึ้น
โดยทีมงานของบริษัทฯได้กำหนดเป็นนโยบายในการสร้างความสัมพันธ์อันดีกับลูกค้า(Customer
Relationship Management:CRM)ในระยะยาวเป็นสำคัญ
มีแผนงานในการดูแลความต้องการของลูกค้าในด้านต่างๆ
อาทิการสอบถามความพึงพอใจในคุณภาพสินค้ารวมถึงความต้องการใหม่ๆ
แม้ว่าบริษัทฯเชื่อว่าคุณภาพสินค้าคือกุญแจสำคัญในความสำเร็จ และการไว้วางใจจากลูกค้า
แต่ก็ตระหนักดีถึงความสำคัญของการให้บริการที่ดีควบคู่ไปด้วย

การโฆษณาและประชาสัมพันธ์ เป็นการส่งเสริมชื่อเสียงของบริษัทฯให้เป็นที่รู้จักและเป็นที่ยอมรับ
(Company Acceptance) ในธุรกิจประเภทนี้ บริษัทฯจึงมีการประชาสัมพันธ์ผ่านวิธีการต่างๆ
เพื่อเข้าถึงกลุ่มลูกค้าเป้าหมายให้มีประสิทธิภาพมากขึ้นได้แก่
การให้ข้อมูลผลิตภัณฑ์ของบริษัทฯแก่ลูกค้าและกลุ่มลูกค้าเป้าหมายด้วยการเข้าพบกลุ่มลูกค้าเป้าหมายโดยตรง(Walk-In),
การโฆษณาผ่านสื่อสิ่งพิมพ์เช่น นิตยสารพลาสติก นิตยสารบรรจุภัณฑ์ และบน Website ของบริษัทฯ
(www.thaiplaspac.com)

กลุ่มลูกค้าหลักและลูกค้าเป้าหมายของบริษัทฯ

กลุ่มลูกค้าหลักและลูกค้าเป้าหมายของบริษัทฯได้แก่ ผู้ผลิตสินค้าอุตสาหกรรมที่มีชื่อเสียง
และเป็นที่ยอมรับของผู้บริโภค ซึ่งเป็นบริษัททั้งในประเทศและต่างประเทศ
ที่ต้องการบรรจุภัณฑ์ที่มีคุณภาพได้มาตรฐาน
โดยเฉพาะมาตรฐานในเรื่องของความสะอาดปราศจากสิ่งปนเปื้อน

แต่บริษัทฯก็มีนโยบายในการไม่พึ่งพิงกับลูกค้ารายใดรายหนึ่งที่มีสัดส่วนเกินกว่าร้อยละ 20
ของรายได้รวม จึงพยายามเพิ่มจำนวนรายลูกค้าให้มากขึ้นในแต่ละปี
และจากการที่บริษัทฯยึดมั่นในจรรยาบรรณทางธุรกิจ
ในการรักษาและป้องกันความลับทางการค้าให้กับลูกค้าทุกรายเป็นอย่างดีเสมอมา
ทำให้ได้รับความไว้วางใจจากลูกค้าทุกราย
จึงสามารถเข้าถึงลูกค้าที่อยู่ในกลุ่มเดียวกันมากกว่าหนึ่งราย

การจำหน่ายและช่องทางการจำหน่าย

การที่กลุ่มลูกค้าหลักและที่เป็นเป้าหมายบริษัทฯ เป็นกลุ่มผู้ผลิตสินค้าอุตสาหกรรมที่มีชื่อเสียง
และเป็นที่ยอมรับของผู้บริโภค ดังนั้นฝ่ายขายและฝ่ายการตลาดของบริษัทฯ จึงมีหน้าที่ในการติดต่อ
เพื่อนำเสนอสินค้าต่อลูกค้าแบบเฉพาะเจาะจงเป็นหลัก สำหรับการขายจะแบ่งออกเป็นฝ่ายนำเสนอ
(Technical Sales) และฝ่ายประสานงาน(Sale Administration)
ซึ่งฝ่ายนำเสนอสินค้าจะให้บริการลูกค้า
โดยออกไปพบลูกค้าหลักหรือลูกค้าเป้าหมายที่บริษัทฯมองว่าอาจจะเป็นลูกค้าในอนาคตยังที่ทำการ
ของลูกค้า และให้บริการกับลูกค้าติดต่อบริษัทฯเข้ามาเอง สำหรับฝ่ายประสานงาน มีหน้าที่ติดตาม
ดูแลความต้องการของลูกค้า และประสานงานกับลูกค้าในเรื่องต่าง ๆ ที่ลูกค้าต้องการ เช่น การสั่ง
สินค้าเพิ่มเติม หรือสินค้าที่จัดส่งไปมีข้อบกพร่องเป็นต้น ณ ที่ทำการของบริษัทฯ เพื่อสะดวกในการที่
ลูกค้าจะสามารถติดต่อได้ตลอดเวลา

4.2.2 ภาวะการณ์แข่งขัน

สภาพการแข่งขันในอุตสาหกรรม

ปัจจุบันบรรจุภัณฑ์พลาสติดถือเป็นส่วนสำคัญส่วนหนี่งของสินค้าที่มีส่วนทำให้ผู้บริโภค
ตัดสินใจในการเลือกซื้อสินค้า และถือว่าเป็นวัสดุสิ้นเปลืองที่ต้องทิ้งไปพร้อมกับสินค้าเมื่อใช้หมดแล้ว
นอกจากนี้ยังเป็นส่วนสำคัญในการช่วยรักษาคุณภาพสินค้าระหว่างรอการขาย
ทำให้อุตสาหกรรมผลิตบรรจุภัณฑ์พลาสติกมีการแข่งขันที่สูง
ทั้งจากผู้ผลิตภายในประเทศและผู้ผลิตจากต่างประเทศ โดยรวม แล้วมีการแข่งขันทั้งในด้านราคา
คุณภาพ บริการ และรูปแบบบรรจุภัณฑ์

อย่างไรก็ตามลูกค้าผู้ใช้บรรจุภัณฑ์พลาสติกไม่ใช่ผู้บริโภคโดยตรง
แต่เป็นผู้ผลิตสินค้าอุตสาหกรรมเพื่อจำหน่ายต่อผู้บริโภคอีกทอดหนึ่ง
ดังนั้นลูกค้าของบริษัทฯจึงเน้นในเรื่องคุณภาพของ บรรจุภัณฑ์ ที่ต้องมีมาตรฐานในการผลิตสูง
และมีความน่าเชื่อถือของผู้ผลิตเป็นปัจจัยสำคัญต่อลูกค้า เช่นกัน ดังนั้นผู้ผลิตบรรจุภัณฑ์พลาสติก
จึงต้องมีมาตรฐานในการผลิตสูง โดยเฉพาะผลิตภัณฑ์ด้าน
อาหารและเครื่องดื่มที่ต้องการความสะอาดปราศจากสิ่งปนเปื้อน ถูกต้องตามมาตรฐาน GMP
เป็นสำคัญ ซึ่งหากลูกค้าเชื่อมั่นในผู้ผลิตรายใดแล้วมักจะไม่เปลี่ยนผู้ผลิต
บริษัทฯตระหนักดีถีงการรักษา มาตรฐานคุณภาพสินค้า
และความสัมพันธ์อันดีกับลูกค้ารวมถึงการจัดส่งสินค้าตรงตามกำหนด
และการดูแลลูกค้าหลังการขายอย่างสม่ำเสมอ อันเป็นจุดแข็งของบริษัทฯ จึงได้กำหนดเป็นนโยบาย
และปรัชญาของบริษัท ที่จะเป็นที่ปรึกษาและช่วยเหลือด้านบรรจุภัณฑ์กับคู่ค้า
แทนการเป็นเพียงผู้ขายสินค้า ส่งผลให้บริษัทฯสามารถทำธุรกิจกับลูกค้าแต่ละรายเป็นระยะเวลานาน
และได้รับการยอมรับจากลูกค้ากลุ่มต่างๆ

สำหรับผู้ผลิตผลิตภัณฑ์พลาสติกในลักษณะที่ใกล้เคียงกับบริษัทฯ
และอยู่ในตลาดผลิตภัณฑ์เดียวกันในประเทศมีประมาณ 5 ราย โดยนอกจากบริษัทฯแล้ว
ผู้ผลิตรายอื่นเป็นบริษัทข้ามชาติหรือมีต่างชาติเป็นผู้ร่วมทุน

แนวโน้มภาวะอุตสาหกรรมและสภาพการแข่งขันในอนาคต

ในปีที่ผ่านมา ยังคงมีความผันแปรเป็นอย่างมาก ทั้งด้านเศรษฐกิจ การเมือง ตลอดจนภัยธรรมชาติ
ที่เกิดขึ้นอย่างต่อเนื่อง ในระดับโลก,ภูมิภาค และระดับประเทศ
ส่งผลกระทบต่อผู้อุปโภคและบริโภคสินค้าโดยตรง ด้านผู้ประกอบการอุตสาหกรรมบรรจุภัณฑ์พลาสติก
ก็ได้รับผลกระทบจากราคาน้ำมันดิบที่เป็นตัวแปรสำคัญ
ทำให้ราคาวัตถุดิบเม็ดพลาสติกซึ่งปรับตัวขึ้นลงตามราคาน้ำมันดิบโลก ผันแปรทั้งด้านราคาและปริมาณ
มีผลให้การดำเนินธุรกิจเป็นไปอย่างยากลำบากและมีความเสี่ยงสูง
แต่บริษัทฯก็ดำเนินการมาด้วยความระมัดระวัง ติดตามสภาวะการแข่งขันอย่างใกล้ชิด
และพยายามที่จะขยายตัวไปในธุรกิจใหม่ ๆเพิ่มมากขึ้น
เพื่อขยายฐานลูกค้าและกระจายความเสี่ยงในการทำธุรกิจ

สำหรับในปี 2555 คาดว่าสถานการณ์ด้านเศรษฐกิจ การเมือง ทั้งในประเทศและต่างประเทศ
จะยังคงผันแปรต่อเนื่องจากปีที่ผ่านมา
ซึ่งส่งผลถึงราคาน้ำมันดิบและราคาเม็ดพลาสติกซึ่งเป็นต้นทุนการผลิตหลักของผลิตภัณฑ์พลาสติก
ที่จะมีระดับราคาที่สูงและแกว่งตัว ทำให้การควบคุมต้นทุนการผลิตเป็นไปอย่างยากลำบาก
นอกจากนี้ภัยธรรมชาติที่อาจเกิดซ้ำเช่นเดียวกับปีที่ผ่านมา
ขณะที่การแก้ไขและป้องกันยังไม่สามารถทำได้ทัน
ย่อมส่งผลถึงการชะงักงันของเศรษฐกิจการค้าของประเทศและโลก
ซึ่งบริษัทฯตระหนักดีถึงเหตุการณ์ที่อาจเกิดขึ้นได้ในปี 2555
จึงได้พิจารณาเป็นความเสี่ยงอย่างหนึ่งที่ต้องติดตามอย่างใกล้ชิดและเพิ่มใช้ความระมัดระวังในการดำเนินธุรกิจ
เพื่อรักษาอัตราการเติบโตให้เป็นไปตามเป้าหมายของบริษัทฯ

4.3 การจัดหาผลิตภัณฑ์

4.3.1 ลักษณะการจัดให้ได้มาซึ่งผลิตภัณฑ์

ปัจจุบัน บริษัทฯมีอาคารโรงงานที่ใช้ในการผลิตจำนวน 3 แห่ง บนพื้นที่ทั้งสิ้นรวมประมาณ 21,000
ตารางเมตร สำนักงานใหญ่ตั้งอยู่เลขที่ 68/46 หมู่ 8 ถนนชายทะเล-บางขุนเทียน แขวงท่าข้าม
เขตบางขุนเทียน กรุงเทพมหานคร สาขาตั้งอยู่ที่เลขที่ 129-129/1 หมู่ 1
ถนนชายทะเล-บางขุนเทียน แขวงแสมดำ เขตบางขุนเทียน กรุงเทพมหานคร

ณ วันที่ 31 ธันวาคม 2554 บริษัทฯมีเครื่องจักรที่ใช้ในการผลิตและกำลังการผลิต รวมทั้งสิ้นดังนี้

  ------------------------- ---------------- ----------------------------
  สายการผลิต                 จำนวนเครื่อง       กำลังการผลิตสูงสุดต่อปี (ตัน)

  สายการผลิตแบบฉีด            87               5,000

  สายการผลิตแบบเป่า           53               7,400

  สายการผลิตแบบPET           9                2,600
  ------------------------- ---------------- ----------------------------

บริษัทฯ ดำเนินการผลิตสัปดาห์ละ 7 วัน วันละ 24 ชั่วโมง โดยแบ่งการทำงานออกเป็น 3
ช่วงทั้งนี้หากการผลิตของบริษัทฯ เต็มกำลังการผลิตหรือไม่เหมาะกับขนาดของเครื่องที่มี
บริษัทฯสามารถจ้าง บริษัทอื่นที่มีระบบการผลิตมีมาตรฐานเช่นเดียวกับบริษัทฯได้
โดยบริษัทฯจะจัดแม่พิมพ์ให้เพื่อควบคุมรูปแบบสินค้า ให้ตรงตามที่ลูกค้าต้องการ
นอกเหนือจากการให้คำแนะนำในการควบคุมกระบวนการผลิต การตรวจสอบคุณภาพ
และการตรวจเพื่อรับรองสินค้าก่อนจัดส่งลูกค้า

การจัดหาวัตถุดิบและผู้จำหน่ายวัตถุดิบ

วัตถุดิบที่ใช้ในการผลิต บริษัทฯจะเป็นผู้จัดหาให้ตรงตามความต้องการของลูกค้า
โดยลูกค้าจะเป็นผู้กำหนดชนิดและคุณภาพให้กับบริษัทฯ วัตถุดิบหลักในการผลิตแบ่งออกเป็น 3
ประเภทหลักคือ

1) เม็ดพลาสติก สำหรับเม็ดพลาสติกประเภทต่างๆที่บริษัทฯใช้อยู่ในปัจจุบัน อาทิเช่น

1. PP (Poly Propylene) เป็นพลาสติกที่มีความเหนียว
ทนทานต่อความร้อนความชื้นได้ดีตัวอย่างสินค้าที่ผลิตจากพลาสติกชนิดนี้ ได้แก่ ฝาปิดขวดกาแฟ
ฝาปิดขวดเครื่องดื่มมอลต์สกัด กล่องและฝาไอศกรีม ฝาขวดครีมเทียม ถ้วยโยเกิร์ต เป็นต้น

2. PE (Poly Ethylene) เป็นพลาสติกที่มีความอ่อนตัวยึดหยุ่นได้ดี แบ่งเป็นชนิด LDPE
(LowDensity) และ HDPE(High Density) ซึ่งมีคุณสมบัติแตกต่างกันออกไปอีกเล็กน้อย
ตัวอย่าง

สินค้าที่ผลิตจากพลาสติกชนิดนี้ได้แก่ ขวดนมPasteurized, ขวดนมเปรี้ยว, ขวดน้ำยาล้างห้องน้ำ,
ฝาปิดกล่องอาหาร เป็นต้น

3. PS (Poly Styrene) พลาสติกที่มีความใส แข็ง ตัวอย่างสินค้าที่ผลิตจากพลาสติกชนิดนี้

ได้แก่ ตลับบรรจุน้ำพริก, แก้วน้ำ, ของเล่น เป็นต้น

4. ABS (Acrylonitride Butadiene Poly Styrene) เป็นพลาสติกที่มีความแข็ง เหนียว

ตัวอย่างสินค้า ที่ผลิตจากพลาสติกชนิดนี้ได้แก่ อุปกรณ์เครื่องมือช่าง ชิ้นส่วนเฟอร์นิเจอร์ เป็นต้น

5. PVC (Poly Vinyl Chloride) เป็นพลาสติกที่มีคุณสมบัติสามารถปรับได้หลากหลายตาม
รูปแบบที่ใช้งาน สินค้าจากพลาสติกชนิดนี้ได้แก่ขวดชนิดใสเช่น ขวดน้ำยาของใช้ในครัวเรือน

ขวดโหล เป็นต้น

  6. PET (Polyethylene Terephthalate) เป็นพลาสติกที่มีความบาง ใส เหนียวและ
  อ่อนตัว

  ตัวอย่างสินค้า ที่ผลิตจากพลาสติกชนิดนี้ได้แก่ ขวดแชมพูใส, ขวดน้ำยาบ้วนปาก,

  ขวดน้ำยาทำความสถะอาดเป็นต้น

เนื่องจากเม็ดพลาสติกเป็นวัตถุดิบหลักสำคัญที่ใช้ในการผลิต
บริษัทฯมีนโยบายในการจัดหาเม็ดพลาสติก โดยการสั่งซื้อโดยตรงจากผู้ผลิตหรือตัวแทนนำเข้าเท่านั้น
เพื่อให้มั่นใจในมาตรฐานของคุณภาพสินค้า
ความสามารถในการจัดส่งตรงตามกำหนดและตรงตามปริมาณที่ทำการสั่งซื้อ
โดยจะไม่ผูกพันการสั่งซื้อจากผู้ผลิตรายใดรายหนึ่งเท่านั้น
แต่จะทำการทดสอบการใช้เม็ดพลาสติกชนิดเดียวกันจากผู้ผลิตหรือตัวแทนจำหน่ายหลาย ๆ ราย
เพื่อให้สามารถเปลี่ยนไปใช้วัตถุดิบจากรายอื่นได้ทันที
หากผู้ผลิตรายเดิมไม่สามารถส่งมอบสินค้าได้ตามกำหนดหรือมีการปรับราคาสูงขึ้น
สำหรับเรื่องราคาวัตถุดิบบริษัทฯมีการติดตามสถานการณ์ราคาอย่างใกล้ชิดจากราคาตลาดทั้งในต่างประเทศ,ภูมิภาคและในประเทศ
ร่วมกับอุปสงค์และอุปทานของเม็ดพลาสติก ณ.ขณะนั้น
โดยใช้หลักในการซื้อเพื่อให้เพียงพอกับปริมาณการ
ใช้ในการผลิตตามคำสั่งซื้อที่ได้รับล่วงหน้าอย่างน้อย 3 เดือน

2) เม็ดสีผสมพลาสติก (Pigment) เป็นส่วนประกอบเพียงเล็กน้อย
แต่เนื่องจากต้องนำมาผสมกับเม็ดพลาสติก บริษัทฯจึงต้องเลือกใช้ชนิดที่ใช้กับอาหาร(Food grade)
เช่นเดียวกับเม็ดพลาสติก

บริษัทฯมีการคัดเลือกผู้ผลิตหรือตัวแทนนำเข้าที่มีคุณภาพและน่าเชื่อถือและนอกจากจะมีเอกสารยืนยันการว่าเป็นชนิดที่ใช้กับอาหาร(Food
grade)แล้ว ยังต้องมีการออกเอกสารรับรองคุณภาพ(COA)ทุกครั้งการจัดส่ง
เพื่อมั่นใจว่ามีคุณสมบัติตรงตามที่กำหนด และตรงตามปริมาณที่ทำการสั่งซื้อ

3) วัตถุดิบอื่น ๆ ซึ่งใช้ประกอบการผลิต ที่สำคัญอาทิ โฟม ฟิล์ม เมมเบรน(Membrane) เป็นต้น
โดยบริษัทฯได้ทำการสั่งซื้อจากผู้ผลิตและจำหน่ายภายในประเทศจำนวนหลายราย
ทั้งนี้ที่ผ่านมาบริษัทฯ ไม่มีการจัดซื้อวัตถุดิบจากผู้จัดจำหน่ายรายใดรายหนึ่งเกิน 30%

4.3.2 ผลกระทบสิ่งแวดล้อม

เนื่องจากกระบวนการผลิตไม่ก่อให้เกิดอันตรายต่อสิ่งแวดล้อมโดยตรง
จึงมีการควบคุมในเรื่องผลกระทบจากการทำงาน เช่น
จัดอุปกรณ์ป้องกันสุขภาพต่างๆให้กับผู้ปฏิบัติงาน อาทิ หน้ากากป้องกันฝุ่นละออง
อุปกรณ์ป้องกันการรับเสียงดัง แอลกอฮอล์ลเช็ดมือ

นอกจากนี้วัสดุเหลือใช้จากการผลิต
จะจำหน่ายให้กับผู้ซื้อได้รับอนุญาตเป็นผู้ประกอบการจากกรมควบคุมมลพิษเท่านั้น
และมีการแจ้งข้อมูลการกำจัดวัสดุที่เหลือใช้จากการผลิตให้ กรมควบคุมมลพิษอย่างถูกต้อง

4.4 งานที่ยังไม่ได้ส่งมอบ

- ไม่มี-